Министерство на околната среда и водите на България
Министерството на околната среда и водите (МОСВ) е българска правителствена служба с ранг на министерство, отговаряща за опазването на околната среда в България. Ролята на Министерството на околната среда е да определя национални политики, да разработва стратегии, да подготвя стандарти и да определя приоритетите за опазване на околната среда.

Органи: Дирекция „Национален парк Рила“ (централен офис: Благоевград), Дирекция „Национален парк Пирин“ (централен офис: Банско) и Дирекция „Национален парк Централен Балкан“ (централен офис: Габрово).

Централната администрация на министерството се намира в сграда на булевард „Мария Луиза“ № 22 в София.

История 
Министерство на околната среда и водите (МОСВ) води началото си от Комитета за опазване на природната среда, обособен на 19 юни 1976 г. при разделянето на Министерството на горите и опазването на природната среда (с Указ на „Държавния съвет“ № 873). Комитетът няма ранг на министерство, но през 1981 – 1984 година неговият председател е член на Министерския съвет. С Разпореждане на МС № 126 се определят задачите и се утвърждава числеността и структурата на КОПС при МС. На КОПС са определени следните основни задачи:

 Организира и координира разработването на нормативната система по опазването на природната среда;
 Координира и контролира изпълнението на националната програма за опазване на природната среда;
 Координира и контролира рационалната използване на природните ресурси;
 Извършва специализиран контрол по опазване на природната среда.

С Постановление № 89 от 29 октомври 1976 г. Министерският съвет приема Правилник за функциите и задачите на КОПС. На 16 февруари 1990 г. комитета е преобразуван в Министерство на околната среда (МОСВ) – с Решение на Народното събрание № 173, през май 1997 г. получава сегашното си име (преобразувано на основание чл. 84, т. 7 от Конституцията на Република България от 12 юли 1991 г.).

Структура 

 Към 13 септември 2015 г. министерството има следната структура:
 Инспекторат
 Служител по сигурността на информацията
 Финансови контрольори
 Звено за вътрешен одит
 Специализирана администрация
 Дирекция „Води“
 Дирекция „Земни недра и подземни богатства“
 Дирекция „Координация на регионалните инспекции по околната среда и водите“
 Дирекция „Национална служба за защита на природата“
 Дирекция „Опазване чистотата на въздуха“
 Дирекция „Превантивна дейност“
 Дирекция „Стратегия, европейска интеграция и международно сътрудничество“
 Дирекция „Управление на отпадъците“
 Дирекция „Фондове на Европейския съюз за околна среда“
 Дирекция „Кохезионна политика за околна среда“
 Обща администрация
 Дирекция „Правно-нормативно и административно обслужване“
 Дирекция „Управление на финансите, собствеността, човешките ресурси и връзки с обществеността“

Ръководство 
 Към 7 септември 2023 г. министерството има следното ръководство:
 Министър: Юлиян Попов

 Зам.-министър: Бойко Малинов
 Зам.-министър: Павел Гуджеров
 Зам.-министър: Красимир Живков
 Началник кабинет: Мирела Тотева
 Парламентарен секретар: Ивайло Петков
 Главен секретар: Валерия Герова
 Началник на отдел „Връзки с обществеността и протокол“: Йова Апостолова

Вижте също 
 Министър на околната среда и водите на България
 Комитет за опазване на природната среда

Външни препратки 
 Министерство на околната среда и водите, Официален сайт

Източници 

 
Околна среда на България
Основани в България през 1976 година